Kurdîstanijan dostanê xo reyde tecrîdê vera Rayberê Şarê Kurdî Abdullah Ocalanî protesto kerd û waşt ke cade Ocalanî reyde pêvînayîşê rî bi rî bêro kerdene.
Paytextê Fransa Parisî de tecrîdo giran ê vera Rayberê Şarê Kurdî Abdullah Ocalanî ame şermezarkerdene. Çalakîye de fotografê Abdullah ocalanî ameyî akerdene. Qiseykerdişan de ame parekerdene ke heta ke Ocalan azad bibo kurdî do çalakîyanê xo rê dewam bikerê.
Şaristanê Darmistadtî yê Almanya de astengîya pêvînayîşan ê bi Rayberê Şarê Kurdî Abdullah Ocalanî û tecrîdê Îmraliyî ameyî şermezarkerdene. Kurdîstanijan waşt ke cade Abdullah Ocalanî reyde pêvînayîş bêro kerdene. Çalakîye bi sloganê 'Ocalanî rê Azadîye, Kurdîstanî rê Haştîye' qedîyaye.
Şaristanê Limassolî yê Qibrisî de kurdîstanîjan tecrîdê Îmraliyî protesto kerd û îfade kerd ke 'ê semedê îdîayanê serê weşîya Rayberê Şarê Kurdî qerqilîyenê.' Çalakîye de hêriş û gefê vera Şingalî zî ameyî protestokerdene.
